section_heading: Političke okolnosti
paragraph_text: Hrvatska i Češka bile su tada dijelom Austro-Ugarske. Hrvatska, kao Trojedna Kraljevina Hrvatska, Slavonija i Dalmacija bila je pod upravom Ugarske, a Češka je bila u sastavu Austrijskih zemalja unutar Monarhije. Godina 1907. bila je vrlo burna u političkom životu Hrvatske i Češke. Pogotovo je to bilo važno za one dijelove Hrvatske, koji su prije Prvog svjetskog rata na razne načine bili ukočeni ograničenjima iz Budimpešte, a sve da se spriječi samostalno uključenje Hrvatske u međunarodne sportske udruge. U isto je vrijeme slična oštra borba trajala u Češkoj i Moravskoj protiv Beča. U razdoblju kada su počele određene akcije za sprečavanje samostalnog uključivanja Hrvata u međunarodnu olimpijsku udrugu, zaoštrila se borba Mađara i Hrvata. Tako je baš u doba najvećeg i dugog govorničkog nadmetanja u Mađarskom parlamentu došlo do ovog demonstrativnog nastupa hrvatskih nogometaša u Pragu.